Letamo la Gove

Letamo la Gove ke letamo le le mo nokeng ya Kunene mo e ka nnang masome a supa le botlhano (75 km (47 mi) kwa borwa jwa Huambo mo porofenseng ya Huambo, Angola. Boikaelelo jwa letamo leno ke go laola merwalela le go dira motlakase ka metsi. E na le maatla a go ntsha motlakase wa dimekawate di le masome a marataro(di-turbine di le tharo tsa dimekawate di le masome a mabedi (di-turbine di le tharo tsa dimekawate di le masome a mabedi (di-turbine di le tharo tsa dimekawate di le 20)) nngwe le nngwe ya tsone e na le maatla a a lekaneng go naya malapa a a fetang dikete tse makgolo a mararo tsa motlakase. Ditso Letamo la Gove le ne la ja diranta di le dimilione di le makgolo a mabedi le masome a supa le boferabongwe mme le ne la agiwa ke mokgatlho wa Brazil o o agang wa Odebrecht. E ne ya bulwa semmuso ka kgwedi ya Phatwe ka ngwaga wa dikete tse pedi le lesome le bobedi (2012) ke Tautona wa Angola. Letamo leno le fetisetsa motlakase kwa ditoropong tsa Caála, Huambo le Kuito. Go agiwa ga letamo leno go simolotse ka ngwaga wa sekete , makgolo a robabongwe le masome a marataro le boferabongwe (1969) mme ga wediwa ka ngwaga wa sekete , makgolo a robabongwe le masome a supa le botlhano (1975). Go agiwa ga seteišene sa motlakase go ne ga emisiwa gabedi, go tloga ka ngwaga wa sekete , makgolo a robabongwe le masome a supa le botlhano (1975) go ya go ngwaga wa sekete , makgolo a robabongwe le masome a robabobedi le boraro (1983) ka ntlha ya ntwa ya selegae, mme gape go tloga ka ngwaga wa sekete le makgolo a robabongwe le masome a robabobedi le borataro (1986) go ya go ngwaga wa dikete tse pedi le bongwe (2001) gape ka ntlha ya ntwa. Letamo leno le ne la senngwa ka bontlhanngwe ke dinamite ka ngwaga wa sekete, makgolo a robabongwe le masome a robabongwe (1990). Mmogo le seteišene sa motlakase, go ne ga bulwa le diteishene tse dingwe kwa Caála, Dango, le Benfica (kwa Huambo) fa se sena go wediwa. Ditikwatikwe tse di potlana le marangrang a kabo di ja madi a US$80 million. Metswedi